FC Barcelona Atlètic

Fútbol Club Barcelona B (kedysi Fútbol Club Barcelona Atlètic) je španielsky futbalový klub, ktorý je rezervným tímom FC Barcelona. V Španielsku hrajú rezervné tímy v tej istej futbalovej pyramíde ako ich materské kluby. Samozrejme rezervné tímy nemôžu postúpiť do tej istej divízie ako ich materský tím. Z tohto dôvodu aj FC Barcelona B nemôže postúpiť do Primera División. Rezervné tímy tiež nemôžu hrať Copa del Rey, španielsky kráľovský pohár. Na dôvažok len hráči do 23 rokov alebo hráči do 25 rokov s profesionálnou zmluvou sa môžu v priebehu sezóny meniť medzi materským a rezervným tímom.
História tohto tímu je odlišná od histórie materského klubu a len v deväťdesiatych rokoch 20. storočia sa klub stal známym ako "béčko" FC Barcelona. Predtým bol klub známy ako Club Deportivo Espanya Industrial, Club Deportivo Condal a Barcelona Atlètic. Od roku 1993 do 2007 bol "céčkom" FC Barcelona a po jeho zrušení, od sezóny 2007/08 sa "FC Barcelona B" stala známa ako Barcelona Atlètic. Po príchode nového prezidenta na stoličku FC Barcelona sa Barca Atlètic premenovala opäť na FC Barcelona B Hoci FC Barcelona je tradične vnímaná ako veľmi kozmopolitný klub, napriek tomu má bohatú históriu vo výchove vlastných odchovancov. Množstvo hráčov základu prvého tímu postupne prešlo mládežníckymi, ako aj rezervnými kategóriami klubu. 
FC Barcelona B hrá svoje zápasy na štadióne Mini Estadi, v tesnej blízkosti Camp Nou. Mini Estadi je jeden z najkrajších štadiónov rezervného tímu na svete. Bol otvorený v roku 1982 a hral na ňom svoje zápasy aj tím amerického futbalu FC Barcelona Dragons a andorrská reprezentácia.
Súčasným trénerom klubu je Gerard López, ktorý prevzal taktovku od Jordiho Vinyalsa po spadnutí do Segunda División B.
História.
SD España Industrial.
Klub "Societat Esportiva Industrial Espanya" bol založený 1. augusta 1934, pôvodne bol športovým klubom továrne s tým istým názvom a jeho hráči nosili dresy s modrými a bielymi zvislými pásmi. Túto továreň vlastnila rodina "Josepa Antoniho de Alberta", ktorý bol v roku 1943 krátko prezidentom FC Barcelona. Počas jeho úradovania sa klub "Club Deportivo Espanya Industrial" stal rezervou FC Barcelona a začal hrávať svoje zápasy na štadióne Les Corts.
Spočiatku hral v regionálnych súťažiach, ale v roku 1950 postúpil do Tercera División a následne v roku 1952 do Segunda División. V sezóne 1952/53 skončil na druhom mieste v Segunda División, ako aj neskoršej baráži o postup do Primera División, ale nemohol postúpiť, keďže bol rezervným tímom FC Barcelona.
CD Condal.
Po víťazstve v baráži o postup do Primera División v roku 1956 sa klub "Societat Esportiva Industrial Espanya" osamostatnil od FC Barcelona a premenoval na "Club Deportivo Condal". Klubové dresy boli modré s dvoma bielymi diagonálnymi pásmi. Po osamostatnení klubu bolo možné, aby postúpil do Primera División. V najvyššej súťaži sa však udržal iba jednu sezónu a v roku 1957 zostúpil do Segunda División. V roku 1968 sa opätovne spojil s FC Barcelona a stal sa rezervným tímom "blaugranas".
Barcelona Atlètic.
Prezident FC Barcelona Agustí Montal sa v roku 1970 rozhodol zlúčiť CD Condal s mládežníckym tímom "Atlètic Catalunya" a vytvoriť nový klub s názvom "Barcelona Atlètic". Klub Atlètic Catalunya vznikol v roku 1965 zlúčením dvoch klubov, "UE Catalunya de Les Corts", založenom v roku 1918 ako "Catalunya Sporting Club" a "CD Fabra Coats", založenom v roku 1926.
La Masia.
V roku 1979 FC Barcelona zriadila svoju mládežnícku akadémiu v "La Masia", kde sídlila aj Barcelona Atlètic. Mládežnícka akadémia v priebehu rokov vyprodukovala množstvo kvalitných talentovaných hráčov. Medzi nimi boli napr. Francisco José Carrasco, Ramón Calderé, Guillermo Amor, Albert Ferrer, Josep Guardiola, Sergi Barjuán, Víctor Valdés, Carles Puyol, Gerard Piqué, Sergio Busquets, Xavi Hernández, Andrés Iniesta, Lionel Messi, Pedro Rodríguez Ledesma a Bojan Krkić, z ktorých všetci hrali za "FC Barcelona B". Nie všetci odchovanci "La Masia" sa presadili v prvom tíme FC Barcelona, niektorí prešli do iných klubov, kde pokračovali vo svojej futbalovej kariére. Takými hráčmi sú Iván de la Peña, David Sánchez Rodríguez, Luis Javier García Sanz, Pepe Reina, Mikel Arteta, Fran Mérida, Cesc Fàbregas, Albert Luque a Giovani dos Santos.
Ocenenia.
Víťaz: 1973/74, 2007/08
Hráči klubu.
Súčasná zostava:
 
Hosťovania:
 Alen Halilovic → v Sporting Gijón